દક્ષિણ કોરિયામાં પ્લાસ્ટિક સર્જરીનો ઉદ્યોગ મોટા પાયે ખીલ્યો છે. મેડિકલ ટુરિઝમનો સૌથી મોટો ફાયદો દક્ષિણ કોરિયા ઉઠાવી રહ્યું છે. ચીનમાં નવી નવી સમૃદ્ધિ આવી છે એટલે વેસ્ટર્ન સ્ટાન્ડર્ડ પ્રમાણે ત્યાંની યુવતીઓ રૂપાળી બનવા માગે છે. તેમને વ્હાઇટ હિરોઈન જેવું બનવું છે અને તે માટે પ્લાસ્ટિક સર્જરી કરાવવા તૈયાર થઈ જાય છે. ચીનમાં તે માટે એટલી સગવડ નથી. સરકાર આવી બાબતને બહુ પ્રોત્સાહન આપવા માગતી નથી. તેથી ચીની યુવતીઓ ફરવાના બહાને દક્ષિણ કોરિયા પહોંચી જાય છે. દક્ષિણ કોરિયા નજીક હોવાથી ઓછા ખર્ચે પ્રવાસ થાય છે. અને ઓછા ખર્ચે પ્લાસ્ટિક સર્જરી પણ થઈ જાય છે.